**Rază de lumină**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAZĂ DE LUMINĂ

Tu porţi pe frunte scumpă diademă

A frumuseţii fără de sfârşit.

Sunt ochii tăi smaralde încă gemă

Sau poate mări de vis în asfinţit.

Cosiţa ta abia mângâie vântul

Cu unduiri de aur vechi şi blând.

Luceferi albi îşi calcă legământul

Şi-ndragostiţi coboară pe pământ.

E trupul tău din marmură elină

Lui Phidias model pentru Veneră.

Ai mladirea razei de lumină

Şi farmecul ciudat de baiaderă.

Atât de dulce eşti cum nu e visul,

Şi-atunci îmi spune, pot fi eu de vină

Că am râvnit o clipă paradisul

Şi-am îndrăgit o rază de lumină?